**«Кел, Жаңа жыл!» мерекелік ертеңгілік.**

**Кәмпит:** (ортаға билеп шығады)

-Сәлеметсіңдер ме,балалар!

Жаңа-жыл келді о, міне,

Далама, қалама, жеріме.

Шатыққа бөлеп әр үйді,

Шыға ғой менің төріме.

Балалар, мен Аяз-атаның сендерге әкеле жатқан сыйлықтар салынған қабынан түсіп қалдым. Ал аяз –ата сендерге әлі келген жоқ па?

**Кәмпит:**Балалар, жылда жаңа жыл мерекесінде қонаққа кімдер келеді?

**Балалар:** Аяз-ата, Ақшақар.

**Кәмпит:** Дұрыс айтасыңдар, балалар, ендеше алдымен жаңа-жыл мерекесіне келетін Ақшақарды бәріміз шақырайық.

**Балалар:** Ақшақар (3 рет қайталап айтады).

**Кәмпит:** Амансың ба, Ақшақар!

**Ақшақар:** Шыршаларың керемет қой, өзі сондай әдемі екен, бірақ шамдары сөніп тұр ғой. Кәне, бәріміз шыршаға үрлейік. Қатттырақ.

**Жүргізуші:** Аяз-Атасыз біз ешетеңе істей алмаймыз, кәне, телефон соғып аяз атаны шақырайық, атамыз кәрі, мүмкін, ұмытып кеткен шығар. –

* Алло, ата «Балдырған» мен «Бүлдіршін» тобының балалары шыршаның қасында сізді тосып жүр, неге кешігіп жатырсыз? Ұмытып кеттіңіз бе?

**Аяз-Ата:** Ойбай, кәрілік қой, ұмытып кетіппін, қазір жетемін.

**Жүргізуші:** -Балалар, Аяз-Ата келгенше, біз бір өлең айтайық.

**«Шырша» әні.**

**Жүргізуші:** -Балалар, Аяз –Ата өзі қандай?

**Балалар:** Аппақ сақалы, мұрты бар, қызыл шапаны бар, ақ таяқпен жүреді.

**Жүргізуші:** Өте дұрыс, балалар, олай болса барлығымыз қатты дауыстап Аяз-Атаны шақырайық. Бір, екі, үш: Аяз-Ата (3 рет қайталайды).

**Жүргізуші:** Аяз-Ата, армысыз, жылдағыдай бармысыз!

**Аяз-Ата:** шырша неге жанбай тұр. Кәне, шамдарын жағайық.

*Қоян кіріп келеді. Жылайды.*

**Ақшақар:** Қоян, сен неге көңілсізсің? Не болып қалды, біз саған көмектесеміз.

**Қоян:**Орман ішінде өзіме үй салып, тұрып жатқанмын. Қу түлкі қонаққа келіп, мені үйімнен қуып шықты. Мен далада қалдым.

**Жүргізуші:**Не деген сұм түлкі, қоян, жылама, біз түлкіні қуып шығып, үйіңді алып береміз.

**Қоян:** Мен түлкіден қорқамын. Оның тістері қандай, көздері қандай! Мінезі жаман!

**Жүргізуші:**Сен қорықпа, біз сенің бауырларыңды көмекке шақырайық. Олар сылдырмақпен билейді, оны түлкі естіп, қорқып, қашып кетеді.

* Кәне, қуыршақтар, шығыңдар!

Сылдырмақтарды ойнатыңдар!

Биді бастаңдар, түлкі қорқып қашсын.

**«Сылдырмақтар» биі.**

**Түлкі:** Мен ешкімнен қорықпаймын.

**Жүргізуші**: Аяз-Ата, мына, түлкіге не істеуге болады?

**Аяз-Ата:** Қазір мен ормандағы барлық аңдарды көмекке шақырамын, түлкі олардан қорқып қашып кетер.

**Жүргізуші:** Ал, аңдар, келіңдер, көмектесіңдер.

**«Аңдар» биі.**

**Түлкі:** Мен үйден шықпаймын,

Мен ешкімнен қорықпаймын.

**Жүргізуші:** Онда қарақшыларды шақырып, түлкіні байлап тастайық.

**«Қарақшылар» биі.**

**Түлкі:** Мен үйден шықпаймын,

Мен ешкімнен қорықпаймын.

**Аяз-Ата:**Қазір мен саған көрсетейін!

Кәне, борандар соғыңдар!

Шыршалар төмен бүгілсін,

Ормандағы бар нәрсе,

Ақ қарменен жабылсын!

Қазір мен қар жауғызып, түлкіні үсітемін.

**«Ұлпақарлар» биі.**

*Аяз-Ата түлкі үйіне үрлейді, қармен бірге.*

**Түлкі:** Ойбай, Аяз-Ата, тұмсығымды үсіттің ғой, аясаншы мені. Енді не болдым?

**Аяз-Ата:** Ал сен қоянды аядың ба, қу түлкі? Балалар, түлкіні кешірейік пе?

**Балалар:**Ия, бір жолға кешірейік.

**Аяз-Ата:** Олай болса, қоян, бар сен өз үйіңе барып, тұра бер.

**Қоян:** рахмет.

**Аяз-Ата:** Балалар, мен сендердің дауыстарыңды сағындым, кәне, маған бір жақсы ән айтып беріңдерші.

**«Бала тілегі» әні.**

**Аяз-Ата:** Ой, қандай керемет ән! Бір түрлі қобалжып кеттім.

**Жүргізуші:** Аяз-Ата, біздің бүлдіршіндеріміз әнмен қоса тақпақты да жақсы айтады. Кәне, тыңдаңызшы. Ал, сіз кәрісіз, шыршаның түбіне отырып тыңдаңыз.

**Аяз-Ата:**Ой, қандай өнері балалар, келіңдер, сендерге кәмпит берейін.

**Жүргізуші**: Аяз-Ата, біздің Сырым баламыз да сізді асыға күтіп жүр.

**Аяз-Ата:** қандай өнерлі балалар, мен бүгін біраз жасарып қалдым. Сендермен кездескеніме өте қуаныштымын.

**Ақшақар:** Аяз-Ата, балаларға сыйлықтар әкелдің бе?

**Аяз-Ата:** Әрине, мен бір қап сыйлық әкелдім. Балалар маған тағы бір ән шырқап берсін, содан кейін мен сыйлықтарын таратамын.

**«Балдырған» әні.**

*Аяз-ата сыйлықтар таратады.*

**Аяз-Ата, Ақшақар:** Ал, балалар, біз қайтайық. Біз басқа балалар да күтіп отыр.

Жаңа жыл құтты болсын,

Жаңа жыл мол табыс әкелсін.

Денсаулықтарын мықты болсын,

Сау болыңдар, балалар!

**Жүргізуші:** Ал, құрметті қонақтар! «Кел, Жаңа жыл» атты ертеңгілігіміз аяқталды. Біздің осындай өнерлі, сүйкімді, ақылды, тәп-тәтті бүлдіршіндеріміздің өнерін тамашалағандарыңызға көп-көп рахмет. Сау-саламат болыңыздар!